pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก ศบค. ยืนยันศบค.เป็นผู้กำหนดกิจการ/กิจกรรมสำหรับการผ่อนคลายมาตรการระยะ 3 แนะผู้ประกอบกิจการที่มีความเสี่ยงสูงสร้างความมั่นใจ ย้ำประชาชนร่วมมือปฏิบัติตามมาตรการก่อน-หลังการรับบริการ
วันพฤหัสบดีที่ 28 พฤษภาคม 2563
โฆษก ศบค. ยืนยันศบค.เป็นผู้กําหนดกิจการ/กิจกรรมสําหรับการผ่อนคลายมาตรการระยะ 3 แนะผู้ประกอบกิจการที่มีความเสี่ยงสูงสร้างความมั่นใจ ย้ําประชาชนร่วมมือปฏิบัติตามมาตรการก่อน-หลังการรับบริการ
โฆษก ศบค. ยืนยันศบค.เป็นผู้กําหนดกิจการ/กิจกรรมสําหรับการผ่อนคลายมาตรการระยะ 3 แนะผู้ประกอบกิจการที่มีความเสี่ยงสูงสร้างความมั่นใจ ย้ําประชาชนร่วมมือปฏิบัติตามมาตรการก่อน-หลังการรับบริการ
วันนี้(28พ.ค. 63)เวลา11.30น.ณศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.)โถงกลางตึกสันติไมตรีทําเนียบรัฐบาลนายแพทย์ทวีศิลป์วิษณุโยธินโฆษกศบค.ตอบคําถามสื่อมวลชนผ่านโซเชียลมีเดียช่วงการแถลงข่าวของศูนย์ข่าวโควิด-19และสรุปสาระสําคัญดังนี้
โฆษกศบค.เผยขณะนี้ยังไม่มีข้อสรุปของกิจกรรม/กิจการที่จะเปิดให้บริการสําหรับการผ่อนคลายมาตรการในระยะต่อไปนั้นเพราะต้องผ่านการหารือในที่ประชุมศบค.ชุดใหญ่ในวันที่29พ.ค.นี้โดยมีนายกรัฐมนตรีเป็นประธานอย่างไรก็ตามเจ้าของกิจการที่มีความเสี่ยงสูงต้องมีแนวทางวิธีการให้ประชาชนมั่นใจในการเข้าใช้บริการขณะที่ประชาชนต้องยอมรับกับความเสี่ยงที่อาจจะเกิดขึ้นภายหลังการเข้ารับบริการด้วยโดยกิจการ/กิจกรรมที่มีแนวโน้มที่จะผ่อนคลายเพิ่มมากขึ้นได้แก่กลุ่มห้างสรรพสินค้ากลุ่มกีฬาบางประเภทรวมถึงอาจจะมีการปรับลดเวลาเคอร์ฟิวซึ่งผู้ประกอบการยังจําเป็นที่จะต้องลงทะเบียนแอปพลิเคชัน"ไทยชนะ"รวมถึงผู้ที่จะเข้าใช้บริการต้องให้ความร่วมมือในการใช้แอปพลิเคชันดังกล่าวด้วย
โฆษกศบค.ยังกล่าวถึงจํานวนตัวเลขของผู้ติดเชื้อส่วนใหญ่อยู่ในพื้นที่ของState Quarantineแต่ยังคงตรวจหาเชื้อเพิ่มเติมในประชาชนกลุ่มเสี่ยง/สถานที่เสี่ยงใน4กลุ่มดังนี้1.บุคลากรทางการแพทย์2.กลุ่มผู้ต้องขังแรกรับ3.กลุ่มอาชีพพบปะผู้คนจํานวนมากและ4.กลุ่มอื่นๆตามที่คณะกรรมการโรคติดต่อจังหวัดพิจารณาเช่นเจ้าหน้าที่ตรวจคนเข้าเมืองบุคคลกลุ่มชุมชนแออัดบุคคลในโรงงานบุคคลในศูนย์พักพิงเจ้าหน้าที่ในเรือนจําบุคคลในร้านอาหารและบุคคลในโรงเรียนซึ่งเป็นมาตรการป้องกันโรคเพิ่มการเฝ้าระวังการแพร่เชื้อโควิด-19
สําหรับคนไทยที่แจ้งความประสงค์ในการเดินทางกลับมายังประเทศผ่านทางอากาศในช่วงวันที่17พ.ค. - 30มิ.ย.มี10,878รายขณะที่ความสามารถในการรองรับของพื้นที่State Quarantineขณะนี้อยู่ที่400คนต่อวันจึงต้องจัดกําหนดเกณฑ์แบ่งเป็นกรณีด่วนที่สุดได้แก่กลุ่มของผู้ป่วยผู้ตกค้างในสนามบินและวีซ่าหมดอายุถัดมาเป็นกลุ่มด่วนมากได้แก่พระสงฆ์นักเรียน/นักศึกษาและผู้ตกงาน
โดยช่วงท้ายโฆษกศบค.ยังเน้นย้ําการใส่หน้ากากอนามัยนอกจากจะดูแลป้องกันชีวิตของตนเองและครอบครัวแล้วยังรวมไปถึงการช่วยชาติให้ปลอดภัยจากโรคโควิด-19นี้ได้อีกด้วย
........................................
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ตรวจเยี่ยมและให้กำลังใจ ตลอดจนให้คำแนะนำเกี่ยวกับการดำเนินงานแก่เจ้าหน้าที่ของหน่วยงานสังกัดกระทรวงยุติธรรมในพื้นที่จังหวัดเลย
วันพฤหัสบดีที่ 29 พฤศจิกายน 2561
ปลัดกระทรวงยุติธรรม ตรวจเยี่ยมและให้กําลังใจ ตลอดจนให้คําแนะนําเกี่ยวกับการดําเนินงานแก่เจ้าหน้าที่ของหน่วยงานสังกัดกระทรวงยุติธรรมในพื้นที่จังหวัดเลย
ปลัดกระทรวงยุติธรรม ตรวจเยี่ยมและให้กําลังใจ ตลอดจนให้คําแนะนําเกี่ยวกับการดําเนินงานแก่เจ้าหน้าที่ของหน่วยงานสังกัดกระทรวงยุติธรรมในพื้นที่จังหวัดเลย
เมื่อวันพุธที่ ๒๘ พฤศจิกายน ๒๕๖๑
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ตรวจเยี่ยมและให้กําลังใจ ตลอดจนให้คําแนะนําเกี่ยวกับการดําเนินงานตามนโยบายของกระทรวงยุติธรรม
แก่เจ้าหน้าที่ของหน่วยงานสังกัดกระทรวงยุติธรรมในพื้นที่จังหวัดเลย
ประกอบด้วย สํานักงานยุติธรรมจังหวัดเลย สํานักงานคุมประพฤติจังหวัดเลย
สถานพินิจและคุ้มครองเด็กและเยาวชนจังหวัดเลย สํานักงานบังคับคดีจังหวัดเลย
และเรือนจําจังหวัดเลย
รัฐบาลไทย-ข่าวทำเนียบรัฐบาล-นายกรัฐมนตรีร่วมงาน “เถลิงศกสุขสันต์ มหาสงกรานต์ ตำนานไทย” ขอให้ทุกคนมีความสุขในวันสงกรานต์ ช่วยกันทำความดีถวายสมเด็จพระเจ้าอยู่หัว และพระบรมวงศานุวงศ์ทุกพระองค์
วันอาทิตย์ที่ 8 เมษายน 2561
นายกรัฐมนตรีร่วมงาน “เถลิงศกสุขสันต์ มหาสงกรานต์ ตํานานไทย” ขอให้ทุกคนมีความสุขในวันสงกรานต์ ช่วยกันทําความดีถวายสมเด็จพระเจ้าอยู่หัว และพระบรมวงศานุวงศ์ทุกพระองค์
นายกรัฐมนตรีขอให้สงกรานต์ปีนี้ เป็นสงกรานต์แห่งความสุข ปลอดภัยทั้งชีวิตและทรัพย์สิน เดินทางปลอดภัยไม่มีอุปสรรค และขอให้กลับไปทําประโยชน์เพื่อครอบครัว แสดงถึงความกตัญญูกตเวที
วันนี้ (8 เมษายน 2561) เวลา 16.00 น. ณ พระลานพระราชวังดุสิตและสนามเสือป่า พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา พร้อมคณะเดินทางมาเยี่ยมชมงาน “เถลิงศกสุขสันต์ มหาสงกรานต์ ตํานานไทย” ซึ่งจัดขึ้นในวันนี้เป็นวันสุดท้าย โดยนายกรัฐมนตรีและภริยาพร้อมคณะ ได้ถวายราชสักการะพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว จากนั้น ได้ถวายพวงมาลัยและสรงน้ําพระพุทธกําเนิดกาสาวพัตร์ ณ บุษบก เพื่อความเป็นสิริมงคลแก่ชีวิตเนื่องในเทศกาลปีใหม่ไทย
จากนั้น นายกรัฐมนตรี เยี่ยมชมกิจกรรมต่าง ๆ ภายในงาน และถ่ายภาพร่วมกับหน่วยงานภาคเอกชนที่เป็นภาคีเครือข่ายของรัฐบาล บริเวณด้านหน้าสวนน้ําป้ายชื่องาน เถลิงศกสุขสันต์ มหาสงกรานต์ ตํานานไทย ก่อนที่จะเยี่ยมชมพระเจดีย์ทรายของทีมต่าง ๆ ทั้ง 45 ทีม ที่เข้าร่วมการแข่งขันก่อพระเจดีย์ทรายชิงรางวัลพระราชทานสมเด็จพระเจ้าอยู่หัว พร้อมทักทายประชาชนที่มาร่วมงานอย่างเป็นกันเอง
โอกาสนี้ นายกรัฐมนตรีกล่าวตอนหนึ่งว่า ขอให้ทุกคนมีความสุขในวันสงกรานต์ ช่วยกันทําความดีถวายสมเด็จพระเจ้าอยู่หัว สมเด็จพระนางเจ้าสิริกิติ์พระบรมราชินีนาถในรัชกาลที่ 9 และพระบรมวงศานุวงศ์ทุกพระองค์ ขอให้สงกรานต์ปีนี้เป็นสงกรานต์แห่งความสุข ปลอดภัยทั้งชีวิตและทรัพย์สิน ส่วนการเดินทางขอให้ปลอดภัยไม่มีอุปสรรค และขอให้กลับไปทําประโยชน์เพื่อครอบครัว แสดงถึงความกตัญญูกตเวที และขอให้ทําความดีในวันนี้ เพื่อสถาบันพระมหากษัตริย์อันเป็นที่รักยิ่งของพวกเราทุกคน และขอให้ทําความดีเพื่อแผ่นดิน ทําดีด้วยใจ และทําอย่างสม่ําเสมอตลอดไป ขอให้ทุกคนมีความสุข ทั้งนี้ ก่อนการเดินทางกลับ นายกรัฐมนตรีได้ละเล่นสงกรานต์ โดยได้สาดน้ําอบน้ําปรุงจากขันเงินใส่ประชาชนที่มาร่วมงานอย่างสนุกสนาน
สําหรับบรรยากาศภายในงานดังกล่าว มีประชาชนทั้งชาวไทยและชาวต่างชาติสนใจเข้าร่วมงานเป็นจํานวนมาก ซึ่งทุกคนต่างแต่งกายด้วยชุดไทย เสื้อลายดอกและชุดสุภาพ มาถ่ายภาพเป็นที่ระลึก ชมนิทรรศการนางสงกรานต์ และชมสวนดอกไม้ไทย สําหรับกิจกรรมในช่วงเย็นวันนี้ เวลา 19.00 น. จะมีการแสดงโขนศาลาเฉลิมกรุง ชุดหนุมานชาญกําแหง ซึ่งประชาชนยังคงร่วมกิจกรรมต่าง ๆ ภายในงานได้จนถึงเวลา 21.00 น.
-----------------------------------------------------
รัฐบาลไทย-ข่าวทำเนียบรัฐบาล-กระทรวงคมนาคมจัดกิจกรรมเนื่องในวันพระราชทานธงชาติไทย และครบรอบ 100 ปี ธงชาติไทย
วันพฤหัสบดีที่ 28 กันยายน 2560
กระทรวงคมนาคมจัดกิจกรรมเนื่องในวันพระราชทานธงชาติไทย และครบรอบ 100 ปี ธงชาติไทย
กระทรวงคมนาคมจัดกิจกรรมเนื่องในวันพระราชทานธงชาติไทย และครบรอบ 100 ปี ธงชาติไทย ในวันที่ 28 กันยายน 2560
โดยมี นายพีระพล ถาวรสุภเจริญ นายกฤชเทพ สิมลี รองปลัดกระทรวงคมนาคม ผู้บริหาร ข้าราชการ พนักงานราชการ และลูกจ้างกระทรวงคมนาคม เข้าร่วมกิจกรรม ณ บริเวณหน้าอาคาร 1 กระทรวงคมนาคม
คณะรัฐมนตรีมีมติ เมื่อวันที่ 20 กันยายน 2559 เห็นชอบให้วันที่ 28 กันยายนของทุกปี เป็นวันพระราชทานธงชาติไทย และกําหนดให้เชิญและประดับธงชาติในวันดังกล่าว เพื่อน้อมรําลึกถึงพระมหากรุณาธิคุณของล้นเกล้าฯ รัชกาลที่ 6 ที่ทรงพระราชทานธงไตรรงค์เป็นธงชาติไทย ถือเป็นอีกหนึ่งวันสําคัญของไทย การประกาศให้เป็นวันพระราชทานธงชาติไทย (Thai National Flag Day) เริ่มตั้งแต่วันที่ 28 กันยายน 2560 เป็นวันแรก โดยไม่ถือเป็นวันหยุดราชการ รวมทั้งกําหนดให้มีการชักธงและประดับธงชาติไทยในวันดังกล่าวด้วย เพื่อเป็นการสร้างความภาคภูมิใจของคนในชาติ และน้อมรําลึกถึงพระมหากรุณาธิคุณในพระบาทสมเด็จพระมงกุฎเกล้าเจ้าอยู่หัว โดยรัฐบาลได้กําหนดจัดกิจกรรมพร้อมกันทั่วประเทศ ส่วนกลางจัดที่บริเวณหน้าเสาธง และตึกสันติไมตรี ทําเนียบรัฐบาล สําหรับกิจกรรมประกอบด้วย
1.การเชิญธงชาติไทยขึ้นสู่ยอดเสา และร้องเพลงชาติไทย โดยพร้อมเพรียงกัน ณ บริเวณเสาธงชาติ ในทําเนียบรัฐบาล เวลา 08.00 น. พิธีเชิญธง โดยทหารหมู่เชิญธงชาติไทย 3 เหล่าทัพ วงดุริยางค์ 3 เหล่าทัพ บรรเลงเพลงชาติไทย และนายกรัฐมนตรี คณะรัฐมนตรี ปลัดกระทรวงทุกกระทรวงผู้บัญชาการเหล่าทัพและตํารวจ ผู้แทนศาสนา ข้าราชการ ทหาร ตํารวจ รัฐวิสาหกิจ ภาคเอกชน สื่อมวลชน จิตอาสาสมเด็จพระเจ้าอยู่หัว มูลนิธิ นักเรียน นักศึกษา และผู้แทนประชาชนทุกหมู่เหล่า ร่วมร้องเพลงชาติไทย
2. การจัดนิทรรศการวันพระราชทานธงชาติไทย “100 ปี ธงชาติไทย ร้อยดวงใจ ไทยทั้งชาติ” เพื่อเผยแพร่ประวัติความเป็นมาเกี่ยวกับธงชาติไทยตั้งแต่อดีตถึงปัจจุบัน ความสําคัญและข้อปฏิบัติต่อธงชาติไทย ค่ามาตรฐานแถบสีธงชาติไทย ค่ามาตรฐานสีตามหน่วยสากล และระเบียบเกี่ยวกับการใช้การชัก และประดับธงชาติไทย เพื่อเสริมสร้างความรู้ความเข้าใจ ที่ถูกต้อง ณ ตึกสันติไมตรี (โถงกลาง) และตามสถานที่ของหน่วยงาน และจังหวัดต่าง ๆ
3. การมอบตราสัญลักษณ์ “100 ปี ธงชาติไทย ร้อยดวงใจไทยทั้งชาติ” ให้แก่ผู้แทนส่วนราชการ วิทยากร และผู้แทนศิลปิน นักร้อง นักแสดง นักกีฬา รัฐบาลจึงขอเชิญชวนหน่วยงานภาครัฐ ภาคเอกชน และประชาชนทั่วไป ร่วมจัดกิจกรรม รวมทั้งประดับธงชาติไทย ณ อาคาร บ้านเรือน และสถานที่ต่าง ๆ ตามความเหมาะสมโดยพร้อมเพรียงกัน
สําหรับวิวัฒนาการของธงชาติไทย จากในอดีตไทยเคยใช้ธงชาติในหลายรูปแบบ แต่หลักฐานทางประวัติศาสตร์เริ่มตั้งแต่ก่อน ปี 2325 ประเทศไทยเคยใช้ธงพื้นแดงเป็นสัญลักษณ์ เพื่อติดต่อการค้าตั้งแต่สมัยอยุธยา จากนั้นวิวัฒนาการของธงชาติไทย เริ่มเปลี่ยนรูปแบบมาจนถึงปี 2394 เริ่มใช้ช้าง สัตว์คู่บ้านคู่เมืองมาเป็นสัญลักษณ์ ปี 2460 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าโปรดกระหม่อมให้ตราพระราชบัญญัติธง พ.ศ. 2460 ลงวันที่ 28 กันยายน พ.ศ. 2460 โดยเรียกว่า “ธงไตรรงค์” ซึ่งการพระราชทานธงชาติไทย สะท้อนถึงความเป็นศูนย์รวมจิตใจของคนไทย ทั้งสถาบันชาติ ศาสนา และพระมหากษัตริย์
รัฐบาลไทย-ข่าวทำเนียบรัฐบาล-รมว.พม. จับมือ 9 กระทรวง เร่งฟื้นฟูเศรษฐกิจฐานราก มุ่งสร้างอาชีพใหม่ ชีวิตใหม่ หลังโควิด-19 [กระทรวงการพัฒนาสังคมและความมั่นคงของมนุษย์]
วันจันทร์ที่ 8 มิถุนายน 2563
รมว.พม. จับมือ 9 กระทรวง เร่งฟื้นฟูเศรษฐกิจฐานราก มุ่งสร้างอาชีพใหม่ ชีวิตใหม่ หลังโควิด-19 [กระทรวงการพัฒนาสังคมและความมั่นคงของมนุษย์]
รมว.พม. จับมือ 9 กระทรวง เร่งฟื้นฟูเศรษฐกิจฐานราก มุ่งสร้างอาชีพใหม่ ชีวิตใหม่ หลังโควิด-19
วันที่ 7 มิ.ย. 63 เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดการประชุมเชิงปฏิบัติการเพื่อพัฒนาและยกระดับการฝึกอาชีพ (อาชีพใหม่ ชีวิตใหม่ หลังโควิด-19) สําหรับประชาชนกลุ่มเป้าหมาย รวมทั้งคนตกงาน คนว่างงาน และนักเรียน นักศึกษาที่เรียนจบ ซึ่งได้รับผลกระทบจากโรคติดเชื้อไวรัสโคโรนา 2019 (โควิด-19) พร้อมกล่าวปาฐกถาพิเศษเรื่อง "การบูรณาการความร่วมมือระหว่างหน่วยงานเพื่อฟื้นฟูคุณภาพชีวิตและเศรษฐกิจฐานราก" อีกทั้งเป็นประธานในพิธีการลงนามบันทึกข้อตกลงความร่วมมือทางวิชาการระหว่างมหาวิทยาลัยนเรศวรและกรมกิจการสตรีและสถาบันครอบครัว (สค.) ณ ห้อง Convention ชั้น 5 โรงแรมท็อปแลนด์ แอนด์ คอนเวนชั่น เซ็นเตอร์ จังหวัดพิษณุโลก
นายจุติกล่าวว่า จากสภาพปัญหาต่าง ๆ ที่เกิดขึ้นจากสถานการณ์การแพร่ระบาดของโรคโควิด-19 จําเป็นต้องมีมาตรการสร้างงานและจ้างงานเพื่อรองรับประชาชนกลุ่มเป้าหมายที่มีความเสี่ยงในการหางานทําไม่ได้และตกงาน โดยจําเป็นต้องมีการเตรียมความพร้อมในการปรับทักษะอาชีพ เพื่อให้สามารถตอบสนองต่อความต้องการของธุรกิจ อีกทั้งการสร้างทักษะอาชีพใหม่ เพื่อรองรับการเปลี่ยนแปลงหลังสถานการณ์การแพร่ระบาดของโรคโควิด-19 คลี่คลายขึ้น และการทํางานที่นําเทคโนโลยีที่ทันสมัยมาใช้ติดต่อสื่อสารมากขึ้น ทั้งนี้ ภาคีเครือข่ายทุกภาคส่วน ทั้งภาครัฐ เอกชน และประชาสังคม ต้องบูรณาการความร่วมมือกันในการช่วยเหลือประชาชนตามบทบาทภารกิจของแต่ละหน่วยงาน ซึ่งกระทรวง พม. เป็นหน่วยงานภาครัฐที่มุ่งให้ความช่วยเหลือดูแลประชาชนผู้ประสบปัญหาทางสังคมเพื่อพัฒนาคุณภาพชีวิตที่ดี จึงได้จัดการประชุมเชิงปฏิบัติการเพื่อพัฒนาและยกระดับการฝึกอาชีพ (อาชีพใหม่ ชีวิตใหม่ หลังโควิด-19) เพื่อบูรณาการความร่วมมือด้วยมิติการทํางานใหม่กับหน่วยงานภาครัฐ 9 กระทรวง รวมทั้งภาคเอกชน ประชาสังคม และประชาชน เพื่อสร้างทุนมนุษย์สําหรับฟื้นฟูเศรษฐกิจฐานรากของจังหวัดพิษณุโลกให้มีความเข้มแข็ง นอกจากนี้ ยังมีการลงนามในบันทึกข้อตกลงความร่วมมือระหว่างมหาวิทยาลัยนเรศวร กับกรมกิจการสตรีและสถาบันครอบครัว กระทรวง พม. เพื่อบูรณาการความร่วมมือในการส่งเสริมและพัฒนาอาชีพสตรีและครอบครัวในพื้นที่
นายจุติกล่าวต่อไปว่า วันนี้ ตนได้มาขับเคลื่อนงานตามนโยบายรัฐบาลที่ให้แต่ละกระทรวงบูรณาการการทํางานร่วมกัน ซึ่งครั้งนี้ ได้บูรณาการร่วมกับ 9 กระทรวง เพื่อเยียวยาและฟื้นฟูอาชีพและเศรษฐกิจของประชาชน ด้วยการแนะนําวิถีชีวิตใหม่และอาชีพใหม่ให้กับประชาชนในเขต 9 จังหวัดภาคเหนือตอนล่าง ซึ่งหลังจากนี้ เราจะมีการติดตามความคืบหน้าในทุกเดือนอย่างต่อเนื่อง เพื่อแก้ปัญหาและยกระดับความเข้มข้นของการทํางาน เพราะปัญหาของประชาชนรอไม่ได้ และต่อจากนี้ จะขับเคลื่อนงานต่อในพื้นที่ภาคใต้และภาคตะวันออกเฉียงเหนือ โดยเราจะแนะนําโครงการต่างๆ ไปยังประชาชนกลุ่มเป้าหมาย รวมทั้งคนตกงาน จนถึงกลุ่มเยาวชน นักศึกษาที่จบแล้ว แต่ยังไม่มีงานทํา เพื่อให้ได้มีโอกาสเริ่มต้นชีวิตใหม่ด้วยอาชีพใหม่
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 6 พฤษภาคม 2563 [กระทรวงสาธารณสุข]
วันพุธที่ 6 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่6 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.37 ของผู้ป่วยทั้งหมด (กลับบ้าน 14 ราย รวมกลับบ้านสะสม 2,761 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 173 ราย หรือคิดเป็นร้อยละ 5.79 ของผู้ป่วยทั้งหมด ผู้ป่วยรายใหม่ 1 ราย เสียชีวิต 1 ราย รวมผู้เสียชีวิต 55 ราย ทําให้มีผู้ป่วยสะสมทั้งสิ้น 2,989 ราย
ผู้ป่วยรายใหม่รายงานวันนี้ เป็นผู้ที่เดินทางมาจากสหพันธรัฐรัสเซีย และอยู่ใน State Quarantine
มีรายงานผู้เสียชีวิต 1 ราย เป็นชายชาวออสเตรเลีย อายุ 69 ปี อาชีพผู้จัดการโรงแรม มีโรคประจําตัวหอบหืด และถุงลมโป่งพอง เข้ารับรักษาที่โรงพยาบาลเอกชนในจังหวัดภูเก็ต ด้วยอาการไอ อ่อนเพลีย ส่งต่อไปโรงพยาบาลวชิระภูเก็ต เก็บตัวอย่างตรวจทางห้องปฏิบัติการพบเชื้อโควิด19 อาการไม่ดีขึ้น เสียชีวิต วันที่ 5 พฤษภาคม 2563 (เป็นผู้เสียชีวิตรายที่ 55)
ในขณะนี้แม้ว่า สถานการณ์ผู้ติดเชื้อในประเทศลดลง แต่กระทรวงสาธารณสุขยังคงมาตรการควบคุมโรคต่อไป เนื่องจากมีคนไทยที่ทยอยเดินทางกลับมาจากต่างประเทศ รัฐบาลจึงได้จัดระบบไว้รองรับคนกลุ่มนี้ เพื่อสร้างความมั่นใจให้กับประชาชนว่าจะไม่มีการนําเชื้อจากต่างประเทศเข้ามาติดให้กับคนในประเทศ
หลังจากที่รัฐบาลได้ผ่อนปรนมาตรการ แต่ขอให้ประชาชนยังคงเข้มการปฏิบัติตัว ไม่นําตัวเองไปสัมผัสกับความเสี่ยงต่างๆ พร้อมกับปรับตัวให้เข้ากับชีวิตวิถีใหม่ (New Normal) เช่น การสวมหน้ากากผ้า /หน้ากากอนามัย พกแอลกอฮอล์เจลล้างมือ กินร้อนช้อนส่วนตัว ซึ่งช่วงแรกอาจจะยังไม่คุ้นชิน หากทําต่อเนื่องจะกลายเป็นชีวิตวิถีใหม่ที่มีความปลอดภัยจากโรคติดต่อ
กระทรวงสาธารณสุข ได้ร่วมกับ กระทรวงดิจิทัลเพื่อเศรษฐกิจและสังคม สํานักงานกองทุนสนับสนุนการส่งเสริมสุขภาพ (สสส.) และศูนย์ Fake News จัดทําแบบสอบถามออนไลน์ เรื่องการจัดการกับข่าวสารและข้อมูลที่เกี่ยวข้องจากสื่อออนไลน์ในช่วงสถานการณ์การแพร่ระบาดของโรคโควิด 19 เพื่อนําเอาผลสํารวจไปปรับปรุงและพัฒนาแนวทางแก้ไขนโยบายเพื่อแก้ปัญหา โดยขอความร่วมมือประชาชน เข้าไปทําแบบสอบถามได้ที่https://forms.gle/Y9zhyoJnctq5Ev4j6หรือแสกนได้จาก QR Code
******************************
6 พฤษภาคม 2563
รัฐบาลไทย-ข่าวทำเนียบรัฐบาล-ความร่วมมือการศึกษาไทย-รัสเซีย
วันจันทร์ที่ 2 กันยายน 2562
ความร่วมมือการศึกษาไทย-รัสเซีย
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ให้การต้อนรับและหารือกับนายเยฟเกนี โตมีฮิน (H.E. Mr. Evgeny Tomikhin) เอกอัครราชทูตสหพันรัฐรัสเซียประจําประเทศไทย
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ พร้อมด้วยนายไกรเสริม โตทับเที่ยง เลขานุการรัฐมนตรี​ว่าการ​กระทรวง​ศึกษาธิการ​ และนางสาวดุริยา อมตวิวัฒน์ รองปลัดกระทรวงศึกษาธิการ ให้การต้อนรับและหารือกับนายเยฟเกนี โตมีฮิน (H.E. Mr. Evgeny Tomikhin) เอกอัครราชทูตสหพันรัฐรัสเซียประจําประเทศไทย ณ ห้องดํารงราชานุภาพ กระทรวงศึกษาธิการ เมื่อเร็ว ๆ นี้
รมว.ศึกษาธิการ กล่าวว่า ประเทศไทยและรัสเซียได้ร่วมกันส่งเสริม และสนับสนุนการจัดการเรียนการสอนด้านอาชีวศึกษาอย่างต่อเนื่อง​ ซึ่งรัสเซียมีพื้นฐานความรู้และทักษะความเชี่ยวชาญด้านอาชีวศึกษา​มานาน ที่จะทําให้สถานศึกษาและเด็กไทย ได้เรียนรู้ประสบการณ์จากประเทศที่มีความเชี่ยวชาญด้านอาชีวศึกษา​ในระดับโลก จึงคาดหวังที่จะขยายผลความร่วมมือในด้านต่าง ๆ ให้กว้างขวางมากยิ่งขึ้น
อาทิ ความร่วมมือด้านธุรกิจท่องเที่ยว, การสนับสนุนการเรียนภาษารัสเซีย เพื่อรองรับนักท่องเที่ยวชาวรัสเซีย ที่เดินทางมาเที่ยวในไทยจํานวนมาก โดยวางแผนการทํางานและการให้การสนับสนุนจากทั้งสองฝ่ายอย่างเหมาะสม โดยเฉพาะในสถานศึกษาไทยทั้ง 8 แห่ง ที่มีการจัดการเรียนการสอนภาษารัสเซียอยู่แล้ว โดยรัสเซียอาจพิจารณาถึงแนวทางสร้างแรงจูงใจในการเรียนภาษารัสเซียมากขึ้น ไม่ว่าจะเป็น การให้ทุนการศึกษา, โอกาสในการเรียนต่อที่รัสเซีย, การส่งเสริมธุรกิจการท่องเที่ยว เป็นต้น เพื่อทําให้พ่อแม่ผู้ปกครองมองเห็นความก้าวหน้าของบุตรหลาน ที่จะส่งผลต่อจํานวนเด็กที่เรียนภาษารัสเซียมากขึ้นในอนาคต
ในส่วนของกระทรวงศึกษาธิการ ​มีแนวทางในการลดความเหลื่อมล้ํา และพัฒนาคุณภาพการศึกษา เพื่อให้สถานศึกษาของประเทศมีมาตรฐานการศึกษาที่เท่าเทียมกัน ในขณะเดียวกัน ได้ศึกษาและวางแผนเตรียมปรับโครงสร้างต่าง ๆ ให้มีความเหมาะสมกับบริบทโลกที่เปลี่ยนแปลงไป อันจะส่งผลต่อการจัดการศึกษาที่มีคุณภาพ และเกิดประโยชน์กับเด็กและเยาวชน​มากที่สุด เพราะสุดท้ายแล้วปลายทางของการศึกษา คือ การทําให้ผู้เรียนใช้ชีวิตและปรับตัวให้เข้ากับบริบทของโลกที่เปลี่ยนแปลงไปได้
นายเยฟเกนี โตมีฮิน เอกอัครราชทูตสหพันรัฐรัสเซียประจําประเทศไทย กล่าวว่า รัสเซียและไทยมีความร่วมมือด้านการศึกษามาอย่างต่อเนื่อง ภายใต้ความตกลงระหว่างกระทรวงศึกษาธิการไทยและกระทรวงศึกษาธิการ​และวิทยาศาสตร์​รัสเซียว่าด้วยความร่วมมือในสาขาการศึกษา เมื่อปี 2547 ซึ่งปัจจุบันอยู่ระหว่างเสนอร่างแก้ไขความตกลงฯ เพื่อขยายขอบเขตความร่วมมือด้านต่าง ๆ อาทิ ด้านอาชีวศึกษา รัสเซียศึกษา​ ศิลปศึกษา เป็นต้น
ปัจจุบันมีสถานศึกษาไทยที่จัดการเรียนการสอนภาษารัสเซีย จํานวน 8 แห่ง จึงคาดหวังว่าจะขยายผลการเรียนการสอนภาษารัสเซียในสถานศึกษาไทยให้มากขึ้น ส่วนความร่วมมือด้านอาชีวศึกษา รัสเซียยินดีให้การสนับสนุนและส่งเสริมอย่างต่อเนื่องต่อไป เพื่อร่วมพัฒนาและเรียนรู้ในส่วนที่ทั้งสองประเทศ มีความเชี่ยวชาญซึ่งกันและกัน อีกทั้ง ยังมีโครงการต่าง ๆ ที่ประสงค์จะดําเนินการร่วมกับประเทศไทย โดยมุ่งเน้นการพัฒนาเด็กและเยาวชน อาทิ การจัดค่ายให้กับเด็กและเยาวชน​เพื่อแลกเปลี่ยนเรียนรู้ประสบการณ์และวัฒนธรรมของทั้งสองประเทศ เป็นต้น เพื่อขยายผลความร่วมมือด้านการศึกษากับประเทศไทย​ให้มีความเข้มแข็ง ส่งผลให้การจัดการศึกษามีประสิทธิภาพและประสบความสําเร็จ​ในวงกว้างมากยิ่งขึ้น
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.: รายงาน
รัฐบาลไทย-ข่าวทำเนียบรัฐบาล-ผู้แทนคณะทำงานภาครัฐมณฑล Shanxi สาธารณรัฐประชาชนจีน หารือแนวทางความร่วมมือทางด้านอุตสาหกรรมไทย-จีน
วันอังคารที่ 6 มิถุนายน 2560
ผู้แทนคณะทํางานภาครัฐมณฑล Shanxi สาธารณรัฐประชาชนจีน หารือแนวทางความร่วมมือทางด้านอุตสาหกรรมไทย-จีน
ผู้แทนคณะทํางานภาครัฐมณฑล Shanxi สาธารณรัฐประชาชนจีน หารือแนวทางความร่วมมือทางด้านอุตสาหกรรมไทย-จีน
วันนี้ (6 มิถุนายน 2560) ผู้แทนคณะทํางานภาครัฐมณฑล Shanxi สาธารณรัฐประชาชนจีน นําโดย Ms. Hu Suping, Duputy Director-General, The Standing Committee of Shanxi Provincial People’s Congress พบปะหารือกับนายสมชาย หาญหิรัญ ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม เกี่ยวกับแนวทางความร่วมมือทางด้านอุตสาหกรรมการผลิต ตลอดความร่วมมือทางด้านเทคโนโลยีร่วมกันระหว่างไทย – จีน เพื่อสอดรับกับนโยบายอุตสาหกรรม 4.0 ของประเทศไทย โดยมีนายปณิธาน จินดาภู รองปลัดกระทรวงอุตสาหกรรม นายสมบูรณ์ ยินดียั่งยืน อธิบดีกรมอุตสาหกรรมพื้นฐานและการเหมืองแร่ ร่วมหารือ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมว. อว. “มุ่งหวัง” สร้าง OPEN SOCIETY ตอบโจทย์การอยู่ร่วมกันของคนในสังคม
วันพุธที่ 31 กรกฎาคม 2562
รมว. อว. “มุ่งหวัง” สร้าง OPEN SOCIETY ตอบโจทย์การอยู่ร่วมกันของคนในสังคม
ดร.สุวิทย์ ตรวจเยี่ยม มธ. พร้อมหารือแนวทางการขับเคลื่อน อว. และทิศทางการพัฒนาอุดมศึกษาในศตววรรษที่ 21
30 กรกฎาคม 2562 : ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมคณะผู้บริหารกระทรวงการอุดมศึกษาฯ ร่วมตรวจเยี่ยมและพบผู้บริหารมหาวิทยาลัยธรรมศาสตร์ และหารือแลกเปลี่ยนเรียนรู้กันเกี่ยวกับการขับเคลื่อนกระทรวงการอุดมศึกษา วิทยาศาสตร์ วิจัยและนวัตกรรม และทิศทางการพัฒนาอุดมศึกษาในศตววรรษที่ 21 กับผู้บริหารมหาวิทยาลัย ณ มหาวิทยาลัยธรรมศาสตร์ ท่าพระจันทร์
รัฐมนตรีว่าการกระทรวงการอุดมศึกษาฯ กล่าวตอนหนึ่งว่าคําว่าสปิริตธรรมศาสตร์เป็นคําที่ยิ่งใหญ่อยากให้รักษาสิ่งนี้ไว้ ธรรมศาสตร์เริ่มต้นจากการเป็นมหาวิทยาลัยเปิด (open university) และในปัจจุบันกําลังจะกลับเข้ามาสู่รูปแบบเดิม การเป็นมหาวิทยาลัยเปิด (open university) นั้นธรรมศาสตร์ต้องเป็น open innovation ด้วย และสิ่งที่สําคัญคือมหาวิทยาลัยธรรมศาตร์ยังคงเป็นเสาหลักของสังคมที่ทําให้เกิดสังคมเปิด (open society) ได้อีกด้วย
“ธรรมศาสตร์ต้องเป็นต้นน้ําทางความคิดของสังคม สร้างให้เกิดนักคิดเพื่อไปขับเคลื่อนประเทศ อยากให้มหาวิทยาลัยสร้างงานวิจัยทางมนุษยศาสตร์และสังคมศาสตร์ที่มองภาพในอนาคต เป็นเสาหลักของ frontier research ทางสังคมศาสตร์ ใช้สปิริตธรรมศาสตร์สร้าง open society เปลี่ยน my society ให้เป็น we society การเรียน การสอน การวิจัยต้องไปในแนวทางนั้น ตอบโจทย์ในการอยู่ร่วมกันของคนในสังคม ซึ่งเรื่องนี้ก็น่าจะเป็นแนวคิดหลักในการทําวิจัยเพื่อตกผลึกความคิดในการตอบโจทย์สังคมในอนาคต”รมว.อว. กล่าวในตอนท้าย
ในการนี้รองศาสตราจารย์ ดร.เกศินี วิฑูรชาติ อธิการบดีมหาวิทยาลัยธรรมศาสตร์ กล่าวต้อนรับและแนะนําคณะผู้บริหารระดับสูง คณบดี ผู้อํานวยการสํานัก/สถาบัน ของมหาวิทยาลัยที่เข้าร่วมหารือเป็นจํานวนกว่า 30 คน และสรุปการดําเนินงานในภาพรวมของมหาวิทยาลัย ชูวิสัยทัศน์ มธ.“สร้างผู้นํารุ่นใหม่ เพื่อสังคมไทยและนานาชาติ”โดยหวังสร้างคนไทยรุ่นใหม่ที่ปรับตัวได้และรู้เท่าทันบริบทที่ดํารงอยู่ มีทักษะในการทํางานแนวใหม่ เป็นทีมเวิร์คที่เข้มแข็ง ปลูกฝังธรรมศาสตร์สปิริตให้กับทุกคน พร้อมเปิดเผย 5 โครงการสําคัญที่มหาวิทยาลัยกําลังดําเนินการขับเคลื่อนได้แก่ 1.Santi Prachatham (สันติประชาธรรม) Excellence Center 2.Health Tech Solution Center 3.Scale up Hub for Startups 4.Thammasat Gen Next Academy และ 5.Thammasat-EEC center+Valley of Wellness อีกทั้งยังเสนอให้มีการทบทวนและแก้ไขกฎระเบียบเพื่อให้มหาวิทยาลัยสามารถทํางานร่วมกับภาคส่วนอื่นๆได้อย่างสะดวกและคล่องตัวมากยิ่งขึ้น
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ตรวจเยี่ยมการดำเนินงานของสำนักงานยุติธรรมจังหวัดอุดรธานี
วันศุกร์ที่ 23 กุมภาพันธ์ 2561
ปลัดกระทรวงยุติธรรม ตรวจเยี่ยมการดําเนินงานของสํานักงานยุติธรรมจังหวัดอุดรธานี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ตรวจเยี่ยมการทํางานของสํานักงานยุติธรรมจังหวัดอุดรธานี พร้อมหารือ และมอบนโยบายการขับเคลื่อนการอํานวยความยุติธรรมในพื้นที่จังหวัดอุดรธานี
ในวันพฤหัสบดีที่ ๒๒ กุมภาพันธ์ ๒๕๖๑ เวลา ๑๗.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ตรวจเยี่ยมการทํางานของสํานักงานยุติธรรมจังหวัดอุดรธานี พร้อมหารือ และมอบนโยบายการขับเคลื่อนการอํานวยความยุติธรรมในพื้นที่จังหวัดอุดรธานี โดยมีนางอรเกษมศิลป์ จิรวัสวงศ์ ยุติธรรมจังหวัดอุดรธานี และหัวหน้าหน่วยงานสังกัดกระทรวงยุติธรรมในจังหวัดอุดรธานี เข้าร่วมประชุมฯ ณ ห้องประชุมสํานักงานยุติธรรมจังหวัดอุดรธานี
รัฐบาลไทย-ข่าวทำเนียบรัฐบาล-“รสอ.ภาสกร” ส่งมอบ Jacket Mask แก่บุคลากรทางการแพทย์ รพ.ราชวิถี [กระทรวงอุตสาหกรรม]
วันศุกร์ที่ 17 เมษายน 2563
“รสอ.ภาสกร” ส่งมอบ Jacket Mask แก่บุคลากรทางการแพทย์ รพ.ราชวิถี [กระทรวงอุตสาหกรรม]
“รสอ.ภาสกร” ส่งมอบ Jacket Mask แก่บุคลากรทางการแพทย์ รพ.ราชวิถี
กรุงเทพฯ 17 เมษายน 2563 - นายภาสกร ชัยรัตน์ รองอธิบดีกรมส่งเสริมอุตสาหกรรม (รสอ.) พร้อมด้วย นางสาวณัฏฐิญา เนตยสุภา เลขานุการกรม กรมส่งเสริมอุตสาหกรรม (กสอ.) มอบ Jacket Mask สําหรับคลุมหน้ากากอนามัยแบบมาตรฐาน ให้กับ คณะแพทย์ พยาบาล และบุคลากรทางการแพทย์ จํานวน 1000 ชิ้น โดยมี นายแพทย์สุกรม ชีเจริญ รองผู้อํานวยการด้านการแพทย์ เป็นผู้แทนรับมอบ ณ สํานักผู้อํานวยการ ชั้น 2 อาคารสิรินธร รพ.ราชวิถี ราชเทวี ทั้งนี้ การส่งมอบหน้ากากดังกล่าว เป็นส่วนหนึ่งของกิจกรรมจิตอาสา กสอ. ภายใต้โครงการวันคล้ายวันสถาปนา กสอ. ครบรอบ 78 ปี
### PR.DIProm (กลุ่มประชาสัมพันธ์ สํานักงานเลขานุการกรม กรมส่งเสริมอุตสาหกรรม)
รัฐบาลไทย-ข่าวทำเนียบรัฐบาล- อธิบดีกรมบังคับคดีได้รับการเลือกให้ทำหน้าที่ Rapporteur การประชุมคณะกรรมาธิการสหประชาชาติว่าด้วยกฎหมายการค้าระหว่างประเทศ (UNCITRAL) ณ กรุงเวียนนา ประเทศออสเตรีย
วันเสาร์ที่ 22 ธันวาคม 2561
อธิบดีกรมบังคับคดีได้รับการเลือกให้ทําหน้าที่ Rapporteur การประชุมคณะกรรมาธิการสหประชาชาติว่าด้วยกฎหมายการค้าระหว่างประเทศ (UNCITRAL) ณ กรุงเวียนนา ประเทศออสเตรีย
อธิบดีกรมบังคับคดีได้รับการเลือกให้ทําหน้าที่ Rapporteur การประชุมคณะกรรมาธิการสหประชาชาติว่าด้วยกฎหมายการค้าระหว่างประเทศ (UNCITRAL) ณ กรุงเวียนนา ประเทศออสเตรีย
เมื่อวันที่ ๒๑ ธันวาคม ๒๕๖๑ เวลา ๑๔.๓๐ น. นางสาวรื่นวดี สุวรรณมงคล อธิบดีกรมบังคับคดี ได้ทําหน้าที่ เป็นผู้สรุปรายงานการประชุม Rapporteur คณะกรรมาธิการสหประชาชาติว่าด้วยกฎหมายการค้าระหว่างประเทศ (UNCITRAL) คณะทํางานที่ ๖ ว่าด้วยกฎหมายหลักประกันทางธุรกิจ สมัยที่ ๓๔ ณ กรุงเวียนนา ประเทศออสเตรีย ตามที่ที่ประชุมคณะทํางานที่ ๖ ได้มีมติเมื่อวันที่ ๑๙ ธันวาคม ๒๕๖๑ เลือกให้นางสาวรื่นวดี สุวรรณมงคล อธิบดีกรมบังคับคดี ทําหน้าที่ดังกล่าวตามที่ผู้แทนจากสมาพันธ์รัฐสวิสเสนอ และผู้แทนจากสาธารณรัฐเกาหลี และประเทศญี่ปุ่น ให้การรับรองข้อเสนอของผู้แทนจากสมาพันธ์รัฐสวิส